R A T I 0. 77 



que Theologiae Practicae denominatio invaluit , quippe quae latiorem habeat 

 sensum. Brevissime definitur : doctrina praxeos Ministri Euangelici. Huius 

 igitur doctrinae studium prorsus necessarium esse aio fttturo Euangelii Mi- 

 nistro. Fortasse quis rogabit: Num hoc ab ullo homine, huius rei perito, 

 negatur ? Et quid opus est causam , quam nemo in controversiam vocat , 

 defendere? Nonne in Academiis nostris ex Decreto Regio lectiones haben- 

 dae sunt et habentur de Homiletica et Pastorali? Nonne in Ecclesia nostra 

 Reformata (ut alias sileam) valet lex, quae postulat, ut qui ad Munus 

 Sacrum adspirant, antequam admittantur, officiorum eius cognitione se 

 imbutos esse probent? Minime obloquor, Auditores. Sed nihilosecius 

 argumenti mei defensio supervacua non videtur. Praeterierunt procul dubio 

 ea tempora, quum vel e Theologis celeberrirnis nonnulli contendebant, 

 futurum Sacrorum Antistitem Theologiae Practicae studiuni sine ullo damno 

 posse negligere, multisque in scholis Academicis hoc studiuni adeo flocci 

 pendebatur, ut ne de Homiletica quidem, uti Reinhardus queritur x ) , 

 aliquid traderetur quod ad Oratoris Sacri informationem revera faceret. Sin 

 vero quaerimus, an haec scientia nostra aetate tanta, quantam mereatur, 

 gaudeat aestimatione ; an futuri Theologi earn non potius summo digito 

 attingant , quam qua par est diligentia amplectantur , quis contendere 

 ausit, nullam querimoniae superesse causam? Quam multi sunt Sacrorum 

 Ministri , qui ingenue confiteantur , se , antequam Munus Sacrum aggre- 

 derentur, hanc scientiam propemodum penitus neglexisse, unice fere ceteris 

 Theologiae doctrinis navantes operam! Quaenam totius disciplinae pars 

 hactenus inter viros doctos minus quam haec pertractata est? Absit pro- 

 fecto, ut parvi ducam quae iamdudum permulti ad excolendam Theologiam 

 Practicam contulerunt ! Attamen recentiori demum memoria , praeeunte 

 imprimis Schleiermachero, sequentibus Huffelio, Marheinekio, 

 Schweizero, Liebnero, Grafio, Gauppio, Nitzschio, Mollio, 

 ad quos nostrates Busch Keiserus, Hengelius, Muurlingius acces- 

 serunt , ea ita exculta est , ut desinat esse mera fere coacervatio eorum , 

 quae Euangelii Ministro observanda sunt, et exsistat docta et philosopha 



') In libro: Gesiandnisse seine Predigten und seine Bildung zum Prediger leireffend. 

 1810. S. 49. 



